Mamutfogat kotort ki a kotrógép Svájcban
Több ezer éves mamutfogat találtak egy irodaépület építkezésénél Svájcban.
A Zug kantonban lévő Rotkreuz városában zajlott építkezéseknél a kotrógép hozta felszínre a ritka leletet.

A régészek azóta megtalálták a mamut további maradványait is, az első becslések szerint a leletek mintegy 20 ezer évesek. Renata Huber régész “nagyon izgalmas felfedezésnek” nevezte a mamutcsontok felbukkanását. Utoljára fél évszázada találtak mamutcsontokat Svájcban.

Egy teljes állatot azonban még nem lehetne rekonstruálni a csontokból, sőt, az sem biztos, hogy egyetlen mamutról van szó. Az építkezési területen tovább folynak a maradványok utáni kutatások.
Tudomány